Andero Uusberg

Andero Uusberg on Tartu Ülikooli afektiivpsühholoogia professor. Oma uurimis- ja õppetöös tegeleb ta inimese käitumist juhtivate mehhanismidega nagu emotsioonid, motivatsioon, otsustamine ja eneseregulatsioon. Uusberg juhib Tartu Ülikooli Psühholoogia instituudi Tartu Afekti ja Regulatsiooni Uurimisrühma ning magistrikava “Rakenduslik käitumisteadus”. Ta on kaitsnud psühholoogia doktorikraadi Tartu Ülikoolis ning töötanud järeldoktorina Stanfordi Ülikooli emotsioonide regulatsiooni laboris. 

Haridus ja töö
pisi|Andero Uusberg 2020. aasta Arvamusfestivali teadusalal
Hariduskäik: 2014 Tartu Ülikool, PhD, psühholoogia, 2006 Tartu Ülikool, MSc, psühholoogia, 2004 Tartu Ülikool, BSc, psühholoogia. 

Tööalane tegevus: 

 2024. aastast afektiivpsühholoogia professor

 2018-2023 afektiivpsühholoogia kaasprofessor (kuni 2020 vanemteadur), Tartu afekti ja regulatsiooni uurimisrühma (TARU) juht, Tartu Ülikool

 2015–2018 järeldoktor, Stanfordi Ülikool, USA

 2008–2016 eksperimentaalpsühholoogia teadur, Tartu Ülikool

 2021–2021 Eesti valitsust nõustava COVID-19 teadusnõukoja liige

 2014–2021 töökogemuse kujundamise ettevõtte Vivic kaasasutaja

 2015–2017 kirjutamata reeglite arengukiirendi Teomeeter kaasasutaja

 2007–2008 avalike suhete osakonna juhataja, Tartu Linnavalitsus

 Teadustööd 
Andero Uusberg juhib Tartu afekti ja regulatsiooni uurimisrühma (TARU), mis tegeleb inimese tunnete, tahete ja eneseregulatsiooni mõistmise ja mõjutamisega. Täpsemalt uurib Uusberg, kuidas maailma ennustavas psüühikas tekivad tunded ja tahted ning kuidas need omakorda tunnetust mõjutavad. Teiseks tegeleb ta küsimusega, kuidas psüühika oma tundeid ja tahteid ise reguleerib, ennekõik mõtlemise muutmise kaudu. Ning kolmandaks, kuidas isereguleeruva inimese käitumist vajadusel müksamise ja muude sekkumiste abil tõhusalt mõjutada. 

 Uusberg, A., Suri, G., Dweck, C. & Gross, J. J. Motivation: A Valuation Systems Perspective. in Emotion in the Mind and Body (eds. Neta, M. & Haas, I. J.) 161–192 (Springer International Publishing, 2019).

 Uusberg, A., Uibo, H., Kreegipuu, K. & Allik, J. EEG alpha and cortical inhibition in affective attention. Int. J. Psychophysiol. 89, 26–36 (2013). 
 Gross, J. J., Uusberg, H. & Uusberg, A. Mental illness and well-being: an affect regulation perspective. World Psychiatry 18, 130–139 (2019). 
 Uusberg, A., Taxer, J. L., Yih, J., Uusberg, H. & Gross, J. J. Reappraising reappraisal. Emot. Rev. 11, 267–282 (2019). 
 Vainre, M. et al. Nudging towards tax compliance: A fieldwork informed randomised controlled trial. J. Behav. Public Adm. 3, 1–10 (2020). 

 Teadusprojektid 

 "Emotsionaalse ümbertõlgendamise psühholoogilised mehhanismid", 2020–2024, Eesti Teadusagentuur. Projekti raames uuritakse, emotsioonide kognitiivse regulatsiooni alusmehhanisme.

 "Metoodiline juhendmaterjal katsetuste läbiviimiseks avalikus sektoris", 2022–2023, Riigikantselei. Kantar Emori juhitud projektis valmis raamistik, mis määratleb, kuidas kasutada teadusliku uurimise, kaardistamise ja katsetamise tehnikaid ühiskondlike probleemide tõhusaks lahendamiseks.

 "Töötaja haaratuse seiresüsteemi arendus", 2020–2021, GuavaHR OÜ. Porjekti käigus loodi töötaja haaratust ennustav mudel ning selle tegureid tuvastav enesekohane küsimustik.

Sõnavõtte meedias
ERR. (2017, November 17). Ööülikool. Andero Uusberg "Mida lugu ajuga ja aju lugudega teeb?" | Vikerraadio. ERR.

Uusberg, A., & Laas, K. (2019). Kuidas psühholoogia abil poliitikaid kujundada? Riigikogu Toimetised.

Uusberg, A. (2020). Tundes on mõtet. Vikerkaar.

ERR. (2021, February 5). Toomas Sildami intervjuu Andero Uusbergiga | Vikerraadio. ERR. 

Edu ja Tegu programm (Director). (2023, March 27). Andero Uusberg: Kuhu kaob tahe ja kuidas see kiiremini üles leida? 

Isiklikku
Ta on Urve Uusbergi ja Valter Uusbergi poeg. 

Tema vennad on dirigent ja helilooja Pärt Uusberg ning näitleja ja lavastaja Uku Uusberg.

 Tunnustus 

 2023 Tartu Ülikooli aumärk
 2022 Tartu Ülikooli Sotsiaalvaldkonna aasta tegu ("Rakenduslik käitumisteadus" õppekava)

 2021 Tartu Ülikooli Sotsiaalvaldkonna aastapreemia silmapaistva ühiskondliku tegevuse eest 

 202 Aasta pressisõber valitsust nõustava COVID-19 teadusnõukoja koosseisus 

 2020 Journal of Behavioral Public Administration aasta parim artikkel (Vainre, et al., 2020) 

Viited

Välislingid

Tartu Afekti ja Regulatsiooni Uurimisrühm

Kategooria: Eesti psühholoogid
Kategooria:Tartu Ülikooli sotsiaalteaduskonna vilistlased
Kategooria:Sündinud 1980